Cuneiform Tablet TMH 1 20a
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
a-šùr-GAL a-na ša-lim-a-šùr iṣ-ba-at-ni-a-tí-ma um-ma a-šùr-GAL-ma a-na ša-lim-a-šùr-ma iš-tù kà-ni-iš iš-té-ni-iš nu-ṣí-ma É.GAL-lúm iš-tù a-al sí-sí-im ú-ta-er-ni-a-tí-ma a-na É.GAL-lim lu-qú-ut-ni iš-té-ni-iš e-ru-ub-ma 1 GÚ 20 ma-na AN.NA-kà ù 35 {TÚG}ku-ta-nu-kà iš-tù É.GAL-lim šál-mu-tum ur-du-nim 17 TÚG.ḪI.A ša a-ki-dí-e i-a-ú-tum ŠÀ.BA 5 TÚG ur-du-nim 11 1 TÚG ta-áb-lu um-ma a-šùr-GAL-ma ba-a-am ma-li-a-am um-ma ša-lim-a-šùr-ma a-wa-tí ú-lá a-wa-a-at ú-lá ú-ma-lá-a-kum ù i-a-tum šu-uq-li ša-ḫu-ḫa-at um-ma a-šùr-GAL-ma lu ni-li-ik-ma kà-ru-um lu-ša-ḫi-iz-ni-a-tí šu-ma AN.NA-kà ša-ḫu-ùḫ a-ḫu-um a-na a-ḫi-im li-zi-iz um-ma ša-lim-a-šùr-ma a-ḫu-um a-na a-ḫi-im li-zi-iz IGI ba-zi-a IGI a-šùr-ma-lik a-na a-wa-tim a-ni-a-tim kà-ru-um kà-ni-iš i-dí-ni-a-tí-ma IGI GÍR ša a-šùr ší-bu-tí-ni ni-dí-in